Terwyl die skole in Suid-Afrika vandag heropen, kyk ons na bekendes en hul ervaring met tuisonderrig. Die Covid-19-pandemie het talle ouers se siening oor hierdie tipe onderrig verander.
Volgens Bounty Parents sukkel baie van die volgende bekendes met die tuisonderrig van hul kinders, aangesien hulle nou die ouer en die onderwyser moet wees.
Kristen Bell, die TV-ster van The good place, het dié foto van haar op Instagram geplaas waar sy voor ’n skootrekenaar sit met ’n hond wat opgekrul in haar skoot lê, ’n kind wat styf teen haar sit en ’n ander kind wat letterlik bo-op haar sit. Die onderskrif van die foto is: “Tuisskool gaan goed.”
Reese Witherspoon, aktrise van Big little lies, sukkel om alles vanaf tuisonderrig tot van die huis af werk te balanseer. Die 44-jarige het ’n plasing op Instagram waar sy buite besig is met ’n oproep op haar swaaistoel, toe haar jong seun bo-op die stoel klim en dit as ’n swaai gebruik. Witherspoon het die volgende onderskrif by die foto geplaas: “Kry rêrig hierdie tuisskoollewe reg. #Kanekjouterugbel?
Langs ’n foto van ‘n klomp skryfbehoeftes wat oor ’n vloer versprei is, skryf sy: “Miskien die nasleep van ‘n tuisonderrigsessie.”
Ada Nicodemou het ’n foto geplaas waar haar jong seun sy skooluniform tuis dra in ’n poging om hom gefokus te hou.